
Bírálóbizottsági Jegyzőkönyv
I. Általános információk
1. Az ajánlatkérőre vonatkozó információk 
Herend Város Önkormányzata (8440 Herend, Kossuth utca 97.)
2. Az eljárás típusa 
A közbeszerzésekről szóló 2015. évi CXLIII. törvény (a továbbiakban: Kbt.) Harmadik Rész szerinti Kbt. 115. § szerinti nyílt eljárás. 
3. Az eljárás tárgya 
Óvoda és bölcsőde épület bővítése (TOP-1.4.1-19) (EKR000912532020)
4. Eljárási cselekmény
Bírálóbizottsági ülés: ajánlatok bírálata, érvényességi döntés előterjesztése, eljárást lezáró döntés előterjesztése.
6. Helyszín
8440 Herend, Kossuth utca 97., tárgyaló
7. Időpont
2020. október 13. napján 11:00 órai kezdettel.
8. A jegyzőkönyv felvételekor jelenlévő személyek
A bírálóbizottság alulírott tagjai
II. Előzmények
Ajánlatkérő közbeszerzési eljárást indított 2020. szeptember 8. napján az ajánlattételi felhívás és közbeszerzési dokumentumok ajánlattételre felkért gazdasági szereplők részére történő, EKR-en keresztüli közvetlen megküldésével.
Kiegészítő tájékoztatáskérés az ajánlattételi határidő lejártát megelőzően egy alkalommal, 2020. szeptember 15. napján érkezett. Ajánlatkérő kiegészítő tájékoztatást egy alkalommal, 2020. szeptember 16-án nyújtott.
Az ajánlattételi felhívás és a közbeszerzési dokumentumok módosítására egy alkalommal, 2020. szeptember 16. napján került sor.
A módosítás eredményeképpen az ajánlattételi határidő is módosult. 
A módosított ajánlattételi határidő lejártáig (2020. szeptember 30. napján 10:00 óra) 2 ajánlattevő nyújtott be ajánlatot: 
	Ajánlattevő neve
	Ajánlattevő székhelye

	Kozmotech Építőipari Korlátolt Felelősségű Társaság
	8248 Nemesvámos Kossuth Lajos Utca 244/A

	LAVER KFT
	8200 Veszprém Házgyári Út 1



A megajánlások részleteit a bontási jegyzőkönyv tartalmazza.
Előzetes vitarendezési kérelem jelen bírálóbizottsági ülés időpontjáig nem érkezett.
Ajánlatkérő 2020. október 6. napján hiánypótlásra és felvilágosításnyújtásra hívta fel az ajánlattevőket. A 2020. október 13. napján 10:00 órai határidő lejártáig egyik ajánlattevő sem nyújtott be hiánypótlást, illetőleg nem nyújtottak felvilágosítást az elrendeltek szerint.
III. Döntési javaslat

A bírálóbizottság a fenti előzményekre figyelemmel a következő döntési javaslatokat terjeszti elő a döntéshozó, Herend Város Képviselőtestülete részére. 
1) A bírálóbizottság a javasolja a LAVER Kft. ajánlattevő ajánlatának érvénytelenné nyilvánítását a Kbt. 73. § (1) bekezdés e) pont alapján, azaz egyéb módon nem felel meg az ajánlati, ajánlattételi vagy részvételi felhívásban és a közbeszerzési dokumentumokban, valamint a jogszabályokban meghatározott feltételeknek, ide nem értve a részvételi jelentkezés és az ajánlat ajánlatkérő által előírt formai követelményeit.
Az érvénytelenség indoka: Ajánlattevő nem nyújtott be hiánypótlást, nem nyújtott felvilágosítást.
2020. szeptember 6. napján ajánlatkérő a „Felhívás hiánypótlásra és felvilágosítás nyújtására” tárgyú dokumentumban a következőkre hívta fel a Laver Kft.-t.
1) Ajánlati felhívás V.2) pont, 3. alpontjában előírtak.
Ajánlattevő nem nyújtotta be az árazott költségvetését cégszerűen aláírt, pdf formátumban, csupán szerkeszthető fájlokként csatolta azt.
Ajánlatkérő kérte az ajánlattevőt, hogy hiánypótlás keretében csatolja a költségvetést cégszerűen aláírt, pdf formátumban is!
2) Az ajánlat részeként csatolandók a 2. értékelési szempont szerinti többlettapasztalat megajánlást igazoló dokumentumok. 
2.értékelési szempont:  Az M2.b alkalmassági követelmény körében megjelölt felelős műszaki vezető szakembernek az alkalmasság tekintetében előírt építőipari kivitelezési szakmai gyakorlatát meghaladó szakmai gyakorlata (hónapban, min. 0, maximum 60 hónap).
A közbeszerzési dokumentációban ajánlatkérő a következőket írta elő: A 2. értékelési szempont szerinti megajánlás alátámasztására csatolni szükséges a szakember saját kezűleg aláírt szakmai önéletrajzát. Amennyiben a szakember már az ajánlattételkor rendelkezik MV-É (vagy azzal egyenértékű) jogosultsággal, akkor az önéletrajzban feltüntetendő a jogosultság megszerzésének dátuma is annak érdekében, hogy az általános építmények építésére, átalakítására, bővítésére, felújítására, helyreállítására, korszerűsítésére, lebontására, elmozdítására irányuló építési- szerelési munkák felelős műszaki vezetésében szerzett gyakorlat vonatkozásában az önéletrajzban feltüntetett adatok időbeli helytállósága ellenőrizhető legyen.  Az önéletrajzban egyértelműen el kell különíteni az alkalmassági követelménynek való megfeleléshez szükséges tapasztalatot és az értékelési szempont szerint értékelésre kerülő tapasztalatot. Az alkalmassági követelménynek való megfelelés igazolására bemutatott tapasztalat és az értékelési szempont szerint figyelembevehető tapasztalat között nem lehet átfedés, ajánlatkérő a minimumkövetelmény szerintin túli (azon kívüli) tapasztalatot értékeli.  Az értékelési szempont szerinti megajánlást alátámasztó önéletrajzban a szakember tapasztalatát év-hónap pontossággal megadott kezdési és befejezési dátumot feltüntetve kell szerepeltetni.  A szakmai tapasztalat vonatkozásában az időben párhuzamos gyakorlat/ projektek csak egyszer számítanak bele az adott szakember szakmai tapasztalatába.
A 2. értékelési szempont tekintetében a felolvasólapon szerepeltetett többlettapasztalat megajánlás 60 hónap, azonban a felelős műszaki vezető önéletrajza nem támasztja ezt alá, tekintettel arra, hogy az ott bemutatott általános építmények építésére, átalakítására, bővítésére, felújítására, helyreállítására, korszerűsítésére, lebontására, elmozdítására irányuló építési- szerelési munkák felelős műszaki vezetésében szerzett gyakorlatok átfedés nélküli időtartama ennél kevesebb.  
Továbbá nem minden tapasztalat esetében került feltüntetésre év-hónap pontossággal a kezdési és befejezési dátum. 
Ajánlatkérő kérte az ajánlattevőt, hogy hiánypótlás keretében nyújtsa be a 2. értékelési szempont szerinti felelős műszaki vezető önéletrajzát oly módon, hogy abból ellenőrizhető és megállapítható legyen a felolvasólapon szerepeltetett (átfedés nélküli) 60 hónapnyi általános építmények építésére, átalakítására, bővítésére, felújítására, helyreállítására, korszerűsítésére, lebontására, elmozdítására irányuló építési- szerelési munkák felelős műszaki vezetésében szerzett tapasztalat megléte, valamint, hogy abban a tapasztalatok év-hónap pontosságú kezdési és befejezési dátum feltüntetésével kerüljenek megadásra. 
3) Közbeszerzési dokumentáció 2. pont: 
Alvállalkozó: az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve
a) azon gazdasági szereplőt, amely tevékenységét kizárólagos jog alapján végzi,
b) a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,
c) építési beruházás esetén az építőanyag-eladót.
Ajánlatkérő előírja a Kbt. 66. § (6) bekezdés szerinti adatok ajánlatban történő feltüntetését.
A nyertes ajánlattevő a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen az ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni vagy az érintett alvállalkozó nyilatkozatát benyújtani arról is, hogy az általa igénybe venni kívánt alvállalkozó nem áll a megelőző közbeszerzési eljárásban előírt kizáró okok hatálya alatt.
Kapacitást nyújtó (alkalmasság igazolására bevont) gazdasági szereplő: Az előírt alkalmassági követelményeknek az ajánlattevők bármely más szervezet vagy személy kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt vagy követelményeket, amelynek igazolása érdekében az ajánlattevő ezen szervezet erőforrására vagy arra is támaszkodik. 
Csatolni kell az ajánlatban a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt. Az alkalmasság igazolásához igénybe vett más szervezet részéről a kötelezettségvállalást tartalmazó okiratnak tartalmaznia kell az ajánlattevő részére szóló meghatalmazást arra, hogy az EKR-ben elektronikus úton teendő nyilatkozatok megtételekor az adott szervezet képviseletében eljárhat.
A szakemberek – azok végzettségére, képzettségére – rendelkezésre állására vonatkozó követelmény, valamint a releváns szakmai tapasztalatot igazoló referenciákra vonatkozó követelmény teljesítésének igazolására a gazdasági szereplő csak akkor veheti igénybe más szervezet kapacitásait, ha az adott szervezet olyan mértékben részt vesz a szerződés, vagy a szerződés azon részének teljesítésében, amelyhez e kapacitásokra szükség van, amely – az ajánlattevő saját kapacitásával együtt – biztosítja az alkalmassági követelményben elvárt szaktudás, illetve szakmai tapasztalat érvényesülését a teljesítésben. A kötelezettségvállalásnak ezt kell alátámasztania. 
A kötelezettségvállalásnak a referenciákra vonatkozó követelmény teljesítését igazoló más szervezet tekintetében azt kell alátámasztania, hogy ez a szervezet ténylegesen részt vesz a szerződés teljesítésében, az ajánlatkérő a szerződés teljesítése során ellenőrzi, hogy a teljesítésbe történő bevonás mértéke e bekezdésekben foglaltaknak megfelel.
A kapacitást nyújtó gazdasági szereplők igénybevételének részletes szabályait a Kbt. 65. § tartalmazza.
Az ajánlattevőként szerződő fél a teljesítéshez az alkalmasságának igazolásában részt vett szervezetet a Kbt. 65. § (7) bekezdése szerint az eljárásban bemutatott kötelezettségvállalásnak megfelelően, valamint a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha az ajánlattevő e szervezet vagy szakember nélkül vagy a helyette bevont új szervezettel vagy szakemberrel is megfelel – amennyiben a közbeszerzési eljárásban az adott alkalmassági követelmény tekintetében bemutatott adatok alapján az ajánlatkérő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel – azoknak az alkalmassági követelményeknek, amelyeknek az ajánlattevőként szerződő fél a közbeszerzési eljárásban az adott szervezettel vagy szakemberrel együtt felelt meg.
A szerződés teljesítésében részt vevő szereplőkkel kapcsolatos részletes információk a Kbt. 138. §-ban.
Az ajánlattevő az ajánlat részeként benyújtott egy TP szakemberrel kötött „vállalkozói keretszerződést”, mely szükségessé teszi TP szakember bevonásának/igénybevételének tisztázását, tekintettel arra, hogy az ajánlattevő EKR űrlap szerinti nyilatkozata szerint nem vesz igénybe alvállalkozót a szerződés teljesítéséhez és nem támaszkodik más (kapacitást nyújtó) személy/szervezet kapacitására az alkalmassági követelményeknek való megfeleléshez.  Ajánlatkérő felhívta az ajánlattevő figyelmét, hogy amennyiben TP szakember alkalmassági követelményt igazol és nem ajánlattevő saját munkavállalója, úgy ő, mint természetes személy, vagy az őt rendelkezésre bocsátó vállalkozás a közbeszerzési eljárásban kapacitást nyújtó szereplőnek minősül. Amennyiben pedig TP szakember nem ajánlattevő saját munkavállalója, úgy az ajánlattevő nyertessége esetén kötendő szerződés teljesítése során ő, vagy az őt rendelkezésre bocsátó vállalkozás alvállalkozónak minősül. 
Továbbá a 2. értékelési szempont szerinti szakember önéletrajzában feltüntetett munkahelyei között szerepel az ajánlattevő, a Laver Kft. is, ahogyan más munkahelyek is. 
Ajánlatkérő kérte az ajánlattevőt, hogy felvilágosításnyújtás keretében tisztázza, illetve egyértelműsítse, hogy TP szakember munkaviszonyban áll-e az ajánlattevővel, illetve, amennyiben nem, úgy kérem annak bemutatását, hogy milyen módon (vállalkozás, természetes személy, stb.) kívánja az ajánlattevő nyertessége esetén bevonni a szerződés teljesítésébe. 
Amennyiben TP kapacitást nyújtó gazdasági szereplő/természetes személy, úgy esetében hiánypótlás keretében ajánlatkérő kérte csatolni:
· a kapacitást nyújtó személy/szervezet nyilatkozatát az eljárást megindító felhívásban előírt, kapacitást nyújtó által igazolni kívánt alkalmassági követelmény(ek)nek való megfelelésre vonatkozóan (Ajánlattételi felhívás III.1.3. pont),
· a kapacitást nyújtó szervezet cégjegyzésre jogosult, ajánlatban csatolt nyilatkozatot, dokumentumot aláíró képviselőjének aláírási címpéldánya vagy aláírás mintája (természetes személy esetében az aláírását igazoló valamely hivatalos irat másolata),
· a kapacitást nyújtó személy/szervezet szerződéses vagy előszerződésben vállalt kötelezettségvállalását tartalmazó okirata, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt, a Kbt. 65. § (7) és (9) bekezdés szerint.
Továbbá ebben az esetben a helyzetnek megfelelően ajánlatkérő kérte hiánypótlás kertében javítani ajánlattevő következő nyilatkozatait: 
· Ajánlattevő nyilatkozata a Kbt. 66. § (6) bekezdés a) és b) pontja vonatkozásában az alvállalkozókról (EKR űrlap),
· Ajánlattevő nyilatkozata a Kbt. 65. § (7) bekezdése vonatkozásában a kapacitást nyújtó személy(ek)/szervezet(ek) vonatkozásában (EKR űrlap).”
A 2020. szeptember 13. napján 10:00 órai határidő lejártáig ajánlattevő nem nyújtott be hiánypótlást, vagy felvilágosítást. Erre figyelemmel ajánlatkérő az ajánlat bírálata során a Kbt. 71. § (1) bekezdés szerint jár el, melynek értelmében a Kbt. 71. § (3) vagy (8)–(9) bekezdés rendelkezéseinek megsértése esetén, vagy ha a hiánypótlást, felvilágosítás megadását nem, vagy nem az előírt határidőben teljesítették, kizárólag az eredeti ajánlati példányt lehet figyelembe venni az elbírálás során. Ajánlatkérő az eredeti ajánlati példány figyelembevételével pedig megállapította, hogy a hiányokra tekintettel az nem felel meg az ajánlattételi felhívásban és a közbeszerzési dokumentumokban, valamint a jogszabályokban meghatározott feltételeknek (ide nem értve a részvételi jelentkezés és az ajánlat ajánlatkérő által előírt formai követelményeit). 

2) A bírálóbizottság a javasolja a Kozmotech Kft. ajánlattevő ajánlatának érvénytelenné nyilvánítását a Kbt. 73. § (1) bekezdés e) pont alapján, azaz egyéb módon nem felel meg az ajánlati, ajánlattételi vagy részvételi felhívásban és a közbeszerzési dokumentumokban, valamint a jogszabályokban meghatározott feltételeknek, ide nem értve a részvételi jelentkezés és az ajánlat ajánlatkérő által előírt formai követelményeit.
Az érvénytelenség indoka: Ajánlattevő nem nyújtott be hiánypótlást, nem nyújtott felvilágosítást.
2020. szeptember 6. napján ajánlatkérő a „Felhívás hiánypótlásra és felvilágosítás nyújtására” tárgyú dokumentumban a következőkre hívta fel a Kozmotech Kft.-t.
„1) Az ajánlat részeként csatolandók a 2. értékelési szempont szerinti többlettapasztalat megajánlást igazoló dokumentumok. 
2.értékelési szempont:  Az M2.b alkalmassági követelmény körében megjelölt felelős műszaki vezető szakembernek az alkalmasság tekintetében előírt építőipari kivitelezési szakmai gyakorlatát meghaladó szakmai gyakorlata (hónapban, min. 0, maximum 60 hónap).
A közbeszerzési dokumentációban ajánlatkérő a következőket írta elő: A 2. értékelési szempont szerinti megajánlás alátámasztására csatolni szükséges a szakember saját kezűleg aláírt szakmai önéletrajzát. Amennyiben a szakember már az ajánlattételkor rendelkezik MV-É (vagy azzal egyenértékű) jogosultsággal, akkor az önéletrajzban feltüntetendő a jogosultság megszerzésének dátuma is annak érdekében, hogy az általános építmények építésére, átalakítására, bővítésére, felújítására, helyreállítására, korszerűsítésére, lebontására, elmozdítására irányuló építési- szerelési munkák felelős műszaki vezetésében szerzett gyakorlat vonatkozásában az önéletrajzban feltüntetett adatok időbeli helytállósága ellenőrizhető legyen.  Az önéletrajzban egyértelműen el kell különíteni az alkalmassági követelménynek való megfeleléshez szükséges tapasztalatot és az értékelési szempont szerint értékelésre kerülő tapasztalatot. Az alkalmassági követelménynek való megfelelés igazolására bemutatott tapasztalat és az értékelési szempont szerint figyelembevehető tapasztalat között nem lehet átfedés, ajánlatkérő a minimumkövetelmény szerintin túli (azon kívüli) tapasztalatot értékeli.  Az értékelési szempont szerinti megajánlást alátámasztó önéletrajzban a szakember tapasztalatát év-hónap pontossággal megadott kezdési és befejezési dátumot feltüntetve kell szerepeltetni.  A szakmai tapasztalat vonatkozásában az időben párhuzamos gyakorlat/ projektek csak egyszer számítanak bele az adott szakember szakmai tapasztalatába.
A 2. értékelési szempont tekintetében a felolvasólapon szerepeltetett többlettapasztalat megajánlás 0 hónap, azonban az ajánlathoz nem került csatolásra a felolvasólapon szerepeltetett megajánlás alátámasztására előírt szakmai önéletrajz.  
Aánlatkérő kérte az ajánlattevőt, hogy hiánypótlás keretében nyújtsa be a 2. értékelési szempont szerinti felelős műszaki vezető önéletrajzát!„
A 2020. szeptember 13. napján 10:00 órai határidő lejártáig ajánlattevő nem nyújtott be hiánypótlást, vagy felvilágosítást. Erre figyelemmel ajánlatkérő az ajánlat bírálata során a Kbt. 71. § (1) bekezdés szerint jár el, melynek értelmében a Kbt. 71. § (3) vagy (8)–(9) bekezdés rendelkezéseinek megsértése esetén, vagy ha a hiánypótlást, felvilágosítás megadását nem, vagy nem az előírt határidőben teljesítették, kizárólag az eredeti ajánlati példányt lehet figyelembe venni az elbírálás során. Ajánlatkérő az eredeti ajánlati példány figyelembevételével pedig megállapította, hogy a hiányokra tekintettel az nem felel meg az ajánlattételi felhívásban és a közbeszerzési dokumentumokban, valamint a jogszabályokban meghatározott feltételeknek (ide nem értve a részvételi jelentkezés és az ajánlat ajánlatkérő által előírt formai követelményeit). 
3) A bírálóbizottság javasolja a közbeszerzési eljárást eredménytelennek nyilvánítani a Kbt. 75. § (1) bekezdés b) pont alapján, mely szerint eredménytelen az eljárás, ha kizárólag érvénytelen ajánlatot vagy részvételi jelentkezést nyújtottak be.
Az eredménytelenség indoka: A közbeszerzési eljárás bírálati szakaszában, a hiánypótlás és a felvilágosításnyújtás elmaradására figyelemmel mindkét ajánlattevő ajánlata érvénytelennek bizonyult, azaz az eljárásban kizárólag érvénytelen ajánlat érkezett. 

Jegyzőkönyv lezárva.


	Henger Zsuzsanna
	
	Kiss Gergely

